ส่วนที่ 2

แบบแสดงรายการข้อมูลประจำปีของบริษัทที่ออกหลักทรัพย์

 สำหรับงวดปีการเงินสิ้นสุด วันที่ 31 ธันวาคม 2543

ชื่อ : บริษัท โมเดอร์นฟอร์มกรุ๊ป จำกัด (มหาชน)

ประกอบธุรกิจหลักประเภท : ผลิตเฟอร์นิเจอร์สำเร็จรูป และจำหน่ายทั้งภายใน และต่างประเทศ

ที่ตั้งสำนักงานใหญ่ : 699 ถนนศรีนครินทร์ แขวงสวนหลวง เขตสวนหลวง กรุงเทพฯ โทร.
722-8150 แฟกซ์ 722-8180-1

1.  ปัจจัยความเสี่ยง

  อาจจะกล่าวได้ว่าในปี 2543 บริษัทไม่มีความเสี่ยง ที่อาจเกิดขึ้นจากทุกปัจจัย ที่คาดว่าจะมีผล

กระทบ ต่อผลตอบแทนจากการลงทุน ของผู้ลงทุนอย่างมีนัยสำคัญ
ไม่ว่าจะเป็นความเสี่ยงในการประกอบธุรกิจ
เพราะบริษัทมิได้พึ่งพาลูกค้ารายใหญ่หรือตลาดสินค้าที่มีข้อจำกัด
ไม่มีความเสี่ยงเกี่ยวกับการผลิตเพราะวัตถุดิบที่ใช้ในการผลิต สามารถหาได้ง่ายจากภายในประเทศ
โดยมีผู้ผลิตวัตถุดิบหลายราย ราคาวัตถุดิบไม่ผันแปรมากนัก ไม่มีความเสี่ยงด้านการบริหาร
การจัดการ เนื่องจากไม่มีผู้ถือหุ้นใหญ่รายใด ที่มีอำนาจในการควบคุมบริษัท
และมีอิทธิพลต่อการตัดสินใจของบริษัทในทุกเรื่อง สำหรับความเสี่ยงด้านการเงินนั้นในต้นปี 2543
บริษัทได้ชำระหนี้เงินกู้ยืมต่างประเทศคงเหลือทั้งหมด จำนวน 8.85 ล้านเหรียญสหรัฐ แล้ว
จึงไม่มีความเสี่ยงจากอัตราแลกเปลี่ยนกรณีเงินกู้ยืมอีก คงเหลือเฉพาะแต่
ความเสี่ยงจากอัตราแลกเปลี่ยนจากรายการประกอบธุรกิจนำเข้า และ ส่งออกโดยทั่วไป
ซึ่งธุรกิจทั้ง 2 เป็นสัดส่วนที่น้อยมากเมื่อเทียบกับยอดขายโดยรวม

  อาจจะมีเพียงข้อเดียวในเรื่องความเสี่ยงเกี่ยวกับการเสนอขายหลักทรัพย์ กล่าวคือ ที่ประชุม

วิสามัญผู้ถือหุ้นครั้งที่ 1/2541 เมื่อวันที่ 10 พฤศจิกายน 2541
ได้มีมติให้เพิ่มทุนจดทะเบียนของบริษัทอีก จำนวน 300,000,000 บาท (สามร้อยล้านบาท)
จากทุนจดทะเบียน 600,000,000 บาท (หกร้อยล้านบาท) เป็นทุนจดทะเบียนจำนวน
900,000,000 บาท (เก้าร้อยล้านบาท) โดยออกหุ้นสามัญใหม่จำนวน 30,000,000 หุ้น
(สามสิบล้านหุ้น) มูลค่าตราไว้หุ้นละ 10 บาท โดยจัดสรรหุ้นเพิ่มทุนจำนวน 20 ล้านหุ้น ให้แก่
Steelcase Inc. ในราคาหุ้นละ 15 บาท และจัดสรรหุ้นสามัญเพิ่มทุนจำนวน 10 ล้านหุ้น
เพื่อรองรับการใช้สิทธิตามใบสำคัญแสดงสิทธิเป็นเวลา 3 ปี นับแต่วันที่ออกใบสำคัญแสดงสิทธิ
ในราคาการใช้สิทธิหุ้นละ 30 บาท โดยใบสำคัญแสดงสิทธิ 1 หน่วย ต่อหุ้นสามัญใหม่จำนวน 1 หุ้น
ทั้งนี้หาก Steelcase ใช้สิทธิใบสำคัญแสดงสิทธิทั้งจำนวนคือ 10 ล้านหน่วย จะส่งผลให้
Steelcase ถือครองหุ้นในบริษัทรวมเป็น 30 ล้านหุ้น หรือร้อยละ33.33
เพิ่มจากเดิมซึ่งถือครองเพียงร้อยละ 25 ซึ่งจะทำให้สิทธิออกเสียง
และสัดส่วนการถือหุ้นของผู้ถือหุ้นเดิมลดลง

- 2 -

2. ลักษณะการประกอบธุรกิจ

2.1 ประวัติความเป็นมาของ บริษัท โมเดอร์นฟอร์มกรุ๊ป จำกัด (มหาชน)

  บริษัทได้ดำเนินธุรกิจเป็นทั้งผู้ผลิตและจัดจำหน่ายเฟอร์นิเจอร์ Knocked down เป็นเวลามากว่า
  20 ปี โดยมีการเปลี่ยนแปลง การพัฒนาการ ดังนี้

  ปี 2521 - ก่อตั้งบริษัท โฮมเดคคอเรตีฟ โปรดักส์ จำกัด ทำธุรกิจนำเข้าวัสดุ

  อุปกรณ์และชิ้นส่วนเฟอร์นิเจอร์

  ปี 2523 - จดทะเบียนจัดตั้งบริษัท ดีสเพลย์แอนด์เดคคอเรชั่น จำกัด เพื่อผลิด

  เฟอร์นิเจอร์สำเร็จรูปชนิดเคลือบผิว (Laminated Furniture)

  - จัดตั้งบริษัท โมเดอร์นฟอร์มเฟอร์นิเจอร์ จำกัด เพื่อจำหน่าย

  เฟอร์นิเจอร์สำนักงานชนิดเคลือบผิว Moflex

  ปี 2526 - จัดตั้งบริษัท คลาสเฟอร์นิเจอร์ จำกัด เพื่อจำหน่ายเฟอร์นิเจอร์ที่ใช้ภาย ในบ้าน
  KLASSE

  ปี 2528 - จัดตั้งบริษัท โมเดอร์ฟอร์มคิทเช่น จำกัด เพื่อจำหน่ายเฟอร์นิเจอร์ชุดครัว KITCHEN
  เพื่อตอบสนองความต้องการของตลาดในส่วนของห้องครัว

  ปี 2529 - เพื่อเป็นการขยายความสามารถทางการตลาด ได้จดทะเบียนตั้งบริษัท
  ไทยอินเตอร์ซีท จำกัด เพื่อผลิตชุดรับแขก เก้าอี้ โซฟาหุ้มผ้าและหนัง ฉากกั้นห้องในสำนักงาน
  จัดจำหน่ายภายใต้ชื่อสินค้า MOFLEX และ KLASSE

  ปี 2530 -ได้ขยายประเภทของสินค้าโดยจัดตั้งบริษัท ไทยภัณฑ์เฟอร์นิเจอร์ จำกัด
  เพื่อผลิตเฟอร์นิเจอร์ชนิดขัดสีเคลือบผิว (High Gloss Lacquer) ขึ้น

  ปี 2531-2532 - เริ่มขยายตลาดออกไปยังภูมิภาค โดยจดทะเบียนจัดตั้ง บริษัท

  โมเดอร์นฟอร์มเชียงใหม่ จำกัด และ บริษัทโมเดอร์นฟอร์มขอนแก่น จำกัด

- 3 -

  ปี 2533 - คณะผู้บริหารได้ตัดสินใจปรับปรุงโครงสร้างของกลุ่มบริษัทใหม่ด้วย
  การรวมบริษัทที่ผลิตเฟอร์นิเจอร์ทั้งหมด ให้เป็นบริษัทเดียว ภายใต้ชื่อ

  บริษัท ดีสเพลย์แอนด์เดคคอเรชั่น จำกัด และเปลี่ยนชื่อบริษัทเป็น โมเดอร์น ฟอร์มกรุ๊ป จำกัด
  และได้เพิ่มทุนจดทะเบียนจาก 8 ล้านบาท

  เป็น 255 ล้านบาท ซึ่งในปีนี้ถือได้ว่าเป็นปีที่มีการปรับโครงสร้าง การบริหาร และการจัดการ
  ที่สำคัญที่สุดของบริษัท ขณะเดียวกันก็ได้ จัดตั้งบริษัทโมเดอร์ฟอร์มมาร์เก็ตติ้ง จำกัด
  ขึ้นโดยรวมบริษัทที่จัด จำหน่ายสินค้า ของบริษัทเข้าด้วยกันหมด เพื่อเพิ่มประสิทธิภาพ
  ในด้านการจัดจำหน่าย และการบริการสินค้าทั้งหมดของบริษัท

  ปี 2534 -ได้เพิ่มทุนจดทะเบียนของบริษัทจาก 255 ล้านบาท เป็น 600 ล้านบาท
  และขยายช่องทางการจัดจำหน่ายไปยังภาคใต้ ด้วยการเปิดโชว์รูม อำเภอหาดใหญ่
  จังหวัดสงขลา

  ปี 2535 -ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศ ไทย
  และได้แปรสภาพเป็นบริษัทมหาชน จำกัด ในปี 2536 และได้เปิด ศูนย์แสดงสินค้าในภูมิภาคอีก 2
  แห่ง คือโมเดอร์นฟอร์ม ชลบุรี และ โมเดอร์นฟอร์มนครราชสีมา

  ปี 2541 - เพิ่มทุนจดทะเบียนจาก 600 ล้านบาท เป็น 900 ล้านบาท โดยจัดสรร
  หุ้นสามัญเพิ่มทุนจำนวน 20 ล้านหุ้น จำหน่ายให้แก่ บริษัท สตีลเคส อิงค์ ในราคาหุ้นละ 15 บาท
  มีผลให้ บริษัท สตีลเคส อิงค์ เข้ามาร่วม ถือหุ้นในบริษัท คิดเป็นอัตราส่วนร้อยละ 25
  และจัดสรรหุ้นสามัญเพิ่ม ทุนจำนวน 10 ล้านหุ้น เพื่อรองรับการใช้สิทธิตามใบสำคัญแสดง
  สิทธิที่จะซื้อหุ้นสามัญให้แก่ สตีลเคส

2.2 การประกอบธุรกิจของบริษัท บริษัทย่อย และ บริษัทร่วม

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน เฟอร์นิเจอร์ใช้ภายในบ้าน
และเฟอร์นิเจอร์ชุดครัว โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่าน

เครือข่ายสาขา และ โชว์รูมทั่วประเทศ ตลอดจนส่งออกไปจำหน่ายยังตลาดต่างประเทศ
และจัดให้บริการทั้งก่อนและหลังการขาย ภายใต้การดำเนินงานของบริษัทเองทั้งหมด
นอกจากนี้บริษัทยังเป็นผู้นำเข้า

- 4 -

วัสดุอุปกรณ์ชิ้นส่วนประกอบเฟอร์นิเจอร์จากต่างประเทศ
เพื่อใช้ในการผลิตผลิตภัณฑ์เฟอร์นิเจอร์ของบริษัทเอง
และจำหน่ายให้กับผู้ผลิตเฟอร์นิเจอร์รายอื่นด้วย

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 3บริษัท ดังนี้

1. บริษัท โมเดอร์นฟอร์มทาวเวอร์ จำกัด ในปี 2534 บริษัทโมเดอร์นฟอร์มกรุ๊ป จำกัด (มหาชน)
เข้าถือหุ้นทั้งหมดร้อยละ 100 ในบริษัทโมเดอร์นฟอร์มทาวเวอร์ ซึ่งเป็นเจ้าของกรรมสิทธิ์ที่ดิน
และอาคารสำนักงาน "โมเดอร์นฟอร์มทาวเวอร์" ริมถนนศรีนครินทร์ บนเนื้อที่รวม 3-0-35 ไร่
ลักษณะโครงการเป็นอาคาร 28 ชั้น พื้นที่ใช้สอยรวม 26,000 ตารางเมตร
สร้างแล้วเสร็จและเปิดดำเนินการได้ตั้งแต่เดือนพฤษภาคม 2538 โดยมีวัตถุประสงค์ดังนี้

- เพื่อเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
โมเดอร์นฟอร์มกรุ๊ป จำกัด (มหาชน)

- เพื่อเป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน) บริษัทย่อย
และบริษัทร่วมทุน

  - เพื่อเป็นอาคารสำนักงานให้เช่าแก่บุคคลภายนอก

  2. บริษัท โมเดอร์นฟอร์ม อิมพอร์ตส์ จำกัด ในปี 2540 บริษัทโมเดอร์นฟอร์มกรุ๊ป จำกัด

(มหาชน) เข้าถือหุ้นทั้งหมดร้อยละ 100 เพื่อขยายธุรกิจทางด้านเฟอร์นิเจอร์นำเข้า
จากประเทศอิตาลี และอเมริกา เป็นหลัก ภายใต้ชื่อ “Casabella” และ “Motion
Furniture” โดยมีทุนจดทะเบียน 35 ล้านบาท

3. บริษัท พลาสติกและหีบห่อไทย จำกัด ซึ่งดำเนินกิจการด้านการผลิตบรรจุภัณฑ์
และพลาสติกอุตสาหกรรม ตลอดจนชิ้นส่วน อุปกรณ์เฟอร์นิเจอร์ และเครื่องใช้พลาสติกอื่นๆ
โดยบริษัท โมเดอร์นฟอร์มกรุ๊ป จำกัด (มหาชน) ถือหุ้นร้อยละ 60 ในปี 2537

  ทั้งนี้ บริษัทย่อยทั้ง 3 บริษัทมิได้มีการถือหุ้นระหว่างกันแต่อย่างใด

นอกจากนี้บริษัทโมเดอร์นฟอร์มกรุ๊ปจำกัด (มหาชน) ยังมีบริษัทร่วมทุนอีก 3 บริษัท ดังนี้

1. บริษัท โมเดอร์นฟอร์ม โอเอ จำกัด ดำเนินธุรกิจโดยเป็นตัวแทนจำหน่ายคอมพิวเตอร์ยี่ห้อ
“COMPAQ” “IBM” ตลอดจนอุปกรณ์ที่ใช้ในสำนักงานอื่นๆ โดยบริษัท โมเดอร์นฟอร์มกรุ๊ป จำกัด
(มหาชน) เข้าถือหุ้นร้อยละ 47 ในปี 2535

- 5 -

2. บริษัท สตีลเคสโมเดอร์นฟอร์ม จำกัด จัดตั้งขึ้นในปี 2536 ระหว่างบริษัท โมเดอร์นฟอร์มกรุ๊ป
กับ บริษัท STEELCASE INC. แห่งประเทศสหรัฐอเมริกา เพื่อตั้งโรงงานในประเทศไทย

ผลิตเฟอร์นิเจอร์สำนักงานของ STEELCASE โดยเฉพาะ โดยบริษัท โมเดอร์นฟอร์มกรุ๊ป
ถือหุ้นร้อยละ 50

3. บริษัท อินเตอร์เฟซโมเดอร์นฟอร์ม จำกัด จัดตั้งในปี 2537 เพื่อผลิตและจำหน่ายพรมปูพื้น
โดยร่วมทุนกับบริษัท อินเตอร์เฟซ อิ้งค์ จำกัด แห่งประเทศสหรัฐอเมริกา โดยบริษัท
โมเดอร์นฟอร์มกรุ๊ป ถือหุ้นร้อยละ 30

ทั้งนี้บริษัทร่วมทั้ง 3 บริษัท มิได้มีการถือหุ้นระหว่างกันแต่อย่างใด